《桐柏观》
宋代·孙何

玉坛三级接秋空，此是仙家第几重。
羽客有时来驾鹤，王人无岁不投龙。
微吟海月生岩桂，长啸天风起涧松。
司马先生何处去，篆碑犹有白云封。

作者简介：（961—1004）蔡州汝阳人，字汉公。少识音韵，善诗文，为王禹偁所重，与丁谓齐名。太宗淳化三年进士第一。累迁右司谏。真宗朝历权户部判官、京东转运副使、判太常礼院、知制诰掌三班院。屡有建言，尝疏请将三司所辖还户部，渐复六部各司其职之制，又极论军政腐败，将帅无能及畏懦玩寇等。有《驳史通》及文集。